钦定古今图书集成/明伦汇编/氏族典/第538卷 > 石邦柱
## 钦定古今图书集成/明伦汇编/氏族典/第538卷 > 石邦柱

按《广西通志》：“邦柱，字安国，苍梧人。弘治间进士，知南
海，遭丧归，服阕，知萧县。盗王浩者健猾，邦柱设法擒
之，迁知郴州。时猺与流贼间比为乱，邦柱抚谕猺，使
各安业。贼势孤，发兵往捕，多所斩获。移丞长沙，升南
京户部郎，复补工部郎。忤执政意，出守瑞州。寻以疾
罢归，建龙泉书院，教族人与乡子弟，置田院中。年八”
十卒。